# Okvir za programiranje mjera i projekata podrške za razvoj MSP u BiH (2021-2027)

Okvirne prioritetne mjere za podršku razvoju MSP i preduzetništva za period 2021-2027. sačinjene su na osnovu nacrta metodološkog dijela, analitičkog dijela i strateškog dijela Strateških smjernica za harmonizaciju podrške razvoju MSP i preduzetništva u BiH (2021-2027), kao i korišćenjem sugestija privrednika datim na 2. 2. godišnjoj konferenciji o podršci razvoju MSP u BiH, održanoj 20. 11. 2019. godine u Vanjsko-trgovinskoj komori BiH u Sarajevu.

Pri određivanju prioritetnih mjera posebno se vodilo računa o poddimenzijama Indeksa MSP politika koje se koriste za ocjenu implementacije SBA (Small Business Act) kao odgovarajućeg okvira EU za zemlje zapadnog Balkana, polazeći od onih poddimenzija u kojima državni nivo ima odgovarajuće nadležnosti. Uključene su i poddimenzije u kojima je poželjno da dođe do harmonizacije pristupa i programa između entiteta i BD BiH.

|  |  |  |  |
| --- | --- | --- | --- |
| Prioritetne mjere | Očekivani ishodi | | |
| Kratki rok (do kraja 2023) | Duži rok (do kraja 2027) | Napredak u implementaciji SBA |
| Podrška za oporavak izvozno orijentisanih MSP-a od posljedica krize (KORONA 19) | - realizovan najmanje 1 međunarodni projekat podrške | - trend rasta rezultata MSP-a  - veći stepen otpornosti MSP na slične krize |  |
| Kreiranje i usvojanje cjelodržavne strategije razvoja infrastrukture kvaliteta (IK) i mehanizma vertikalne koordinacije | - usvojena strategija sa akcionim planom; osigurani resursi za implementaciju; prvi uspjesi u implementaciji  - funkcionalan mehanizam vertikalne koordinacije | - značajan napredak u implementaciji strategije razvoja IK  - ažuriran akcioni plan za naredni period | Ocjena napretka BiH u implementaciji SBA za dimenziju 7 (Standardi i tehnički propisi) najmanje na nivou prosjeka zemalja zapadnog Balkana |
| Povećanje učešća MSP u procesu razvoja standarda | - isprobani i uvedeni novi vidovi učešća MSP-a u procesu razvoja standarda, uključujući i e-alate | - stalan rast broja MSP uključenih u izradu i ažuriranje „Strateškog plana usvajanja standarda i drugih standardizacijskih dokumenata u BiH“  - stalan rast broja MSP-a uključenih u rad tehničkih komiteta BAS-a |
| Poboljšanje pristupa MSP-a standardima | - isporuka standarda u znatnoj mjeri prilagođena zahtjevima MSP  - harmonizovana finansijska podrška uvođenju tehničkih standarda na svim nivoima | - primjetno povećano preuzimanje i uvođenje standarda od strane MSP  - primjetan trend rasta broja tijela za ocjenu usklađenosti i konsultanata za tehničke standarde |
| Podrška za transpoziciju i implementaciju tehničkog zakonodavstva EU u BiH (EU direktive novog pristupa) | - funkcionalni mehanizmi za transpoziciju EU tehničkog zakonodavstva EU u BiH  - implementacija prioritetnih EU direktiva novog pristupa | - značajan napredak u transpoziciji i implementaciji EU direktiva novog pristupa |
| Podrška izvozu i integraciji MSP-a u globalne lance vrijednosti | - isprobani i harmonizovani instrumenti podrške izvoznicima na svim nivoima  - promovisani novi globalni lanci vrijednosti za MSP | - primjetan trend rasta MSP uključenih u klastere/mreže i lance vrijednosti  - rast broja i kvaliteta usluga za razvoj poslovanja u globalnim LV | Ocjena napretka BiH u implementaciji SBA za dimenziju 10 (Internacionalizacija) najmanje na nivou prosjeka zemalja zapadnog Balkana |
| Informaciona podrška izvozno-orijentisanim MSP | - objedinjeno i poboljšano pružanje svih informacija korisnih za izvoznike, uključujući analize novih tržišta | - primjetan napredak u pogledu obima i kvaliteta informacione podrške  - stalan rast broja korisnika usluga informacione podrške |
| Podrška prelazu MSP-a na e-trgovinu | - harmonizovan okvir za e-trgovinu  - isprobani i harmonizovani instrumenti podrške za MSP za prelaz na e-trgovinu | - značajan rast broja MSP koja prelaze na e-trgovinu |
| Prilagođavanje javnih nabavki potrebama i mogućnostima MSP-a | - uvedeno godišnje praćenje učešća MSP-a u javnim nabavkama i analiza barijera za veće učešće  - rast broja i udjela e-nabavki | - puna primjena EU direktiva za JN  - primjetan rast učešća MSP-a u JN  - primjetno smanjenje broja žalbi od strane MSP-a u procesima JN | Ocjena napretka BiH u implementaciji SBA za dimenzije 5a (Podrška za MSP) i 5b (Javne nabavke) iznad prosjeka zemalja zapadnog Balkana |
| Harmonizacija zakonskih i podzakonskih akata o podsticajima za MSP | - zakoni i podzakonski akti o podsticajima za MSP u FBiH, RS i BD BiH harmonizovani sa Zakonom o državnoj pomoći BiH i EU direktivama | - primjetan trend rasta podsticaja za MSP u BiH |
| Jačanje javno-privatnog dijaloga (JPD) za podršku razvoju preduzetništva i vertikalne koordinacije za harmonizaciju podrške | - funkcionalan JPD na državnom nivou  - funkcionalan mehanizam vertikalne koordinacije | - značajan doprinos JPD-a i mehanizma vertikalne koordinacije pri ažuriranju strateškog okvira za razvoj MSP i preduzetništva | Ocjena napretka BiH u implementaciji SBA za dimenziju 3 (Institucio-nalni i regulatorni okvir za MSP politike) iznad prosjeka zemalja zapadnog Balkana |
| Harmonizacija statistika o MMSP sa EU i unutar BiH | - iniciran projekat podrške EU harmonizaciji statistika o MMSP | - primjetan napredak u harmonizaciji statistika o MMSP |
| Podrška razvoju i primjeni poslovnih i stručnih vještina za MSP | - prioriteti razvoja vještina za MSP ugrađeni u odgovarajuće strategije i programe, uključujući pametnu specijalizaciju | - rast broja uspješnih (po ocjeni MSP-a) programa razvoja poslovnih i stručnih vještina u formalnom i neformalnom obrazovanju  - sklad ponude i potražnje radne snage u ključnim sektorima | Ocjena napretka BiH u implementaciji SBA za dimenzije 8a (Vještine) 8b (Inovacije) i 9 (MSP u zelenoj ekonomiji) najmanje na nivou prosjeka zemalja zapadnog Balkana |
| Podrška inovacijama u MSP i saradnji sa istraživačko-razvojnim institucijama | - isprobani modeli i prakse podrške inovacijama u MSP i saradnje sa IR institucijama;  - harmonizovani programi i instrumenti podrške i saradnje | - funkcionalne inovacione mreže za ključne sektore  - primjetan rast inovacija u fazama prije i poslije proizvodnje |
| Promocija „zelene ekonomije“ i podrška MSP-ima za energetsku efikasnost i investicije u obnovljive izvore energije | - isprobani modeli i prakse podrške „ozelenjivanju“ MSP, EE i OIE;  - harmonizovani programi i instrumenti podrške „ozelenjivanju“ MSP, EE i OIE | - primjetan trend rasta broja MSP-a sa standardima ISO 14001 i ISO 50001 i investicijama u EE i OIE |